ಹವ್ಯಕ ಕನ್ನಡ

ಹವ್ಯಕ ಕನ್ನಡ, ಹೈಗ ಕನ್ನಡ, ಹವಿಗನ್ನಡ ಅಥವಾ ಹವ್ಯಕ ಭಾಷೆ ಹವ್ಯಕ ಜನಾಂಗದವರು ಬಳಸುವ ಕನ್ನಡ ಭಾಷೆ. ಇದು ಕನ್ನಡದ ಉಪಭಾಷೆ. 

ಭಾಷಾಲಕ್ಷಣ
ಹವ್ಯಕರು ತಮ್ಮ ವಿಶಿಷ್ಟ ಭಾಷೆಯಿಂದ ಒಂದಾಗಿದ್ದಾರೆ. ಅವರು ಹವ್ಯಕ ಕನ್ನಡ ಎಂದು ಕರೆಯಲ್ಪಡುವ ಕನ್ನಡದ ಉಪಭಾಷೆಯನ್ನು ಮಾತನಾಡುತ್ತಾರೆ. ಇದು ಮುಖ್ಯವಾಹಿನಿಯ ಕನ್ನಡಕ್ಕೆ 60-70% ಹೋಲುತ್ತದೆ ಆದರೆ ಪ್ರಾಚೀನ ಕನ್ನಡದಿಂದ ಹೆಚ್ಚಿನ ಪದಗಳನ್ನು ಪಡೆಯುತ್ತದೆ. ಆದಾಗ್ಯೂ, ಹೆಚ್ಚಿನ ಮುಖ್ಯವಾಹಿನಿಯ ಕನ್ನಡ ಭಾಷಿಕರು ಹವ್ಯಕ ಕನ್ನಡವನ್ನು ಅರ್ಥಮಾಡಿಕೊಳ್ಳುವುದು ಕಷ್ಟಕರವೆಂದು ಕಂಡುಕೊಳ್ಳುತ್ತಾರೆ. ಹವ್ಯಕ ಉಪಭಾಷೆಯು ಸಾಕಷ್ಟು ಹಳೆಯದಾಗಿರಬೇಕು. ಭಾರತದ ಇತರ ಅನೇಕ ವಿಷಯಗಳಂತೆ ಇದರ ಮೂಲವು ನಿಗೂಢತೆಯಿಂದ ಕೂಡಿದೆ. ಗಮನಾರ್ಹವಾಗಿ ಕೆಲವು ಹವಿಗನ್ನಡ ಭಾಷಿಕರು, ವಿಶೇಷವಾಗಿ ಉತ್ತರ ಕನ್ನಡ ಮತ್ತು ಸಾಗರ ಪ್ರದೇಶದಲ್ಲಿ, ಮಹಿಳೆಯರನ್ನು ಉದ್ದೇಶಿಸಿ ಮಾತನಾಡುವಾಗ ಸ್ತ್ರೀಲಿಂಗದ ಬದಲಿಗೆ ತಟಸ್ಥ ಲಿಂಗವನ್ನು ಬಳಸುತ್ತಾರೆ.  
ಹವಿಗನ್ನಡವು ಪ್ರಾಚೀನ ಕನ್ನಡದ ಹಲವು ಅಂಶಗಳನ್ನು ಇಂದಿಗೂ ಉಳಿಸಿಕೊಂಡು ಬಂದಿದೆ. ಇತರ ಕನ್ನಡ ಉಪಭಾಷೆಗಳು ಶತಮಾನಗಳ ಹಿಂದೆಯೇ ಅಂತಹ ರೂಪಗಳನ್ನು ಕಳೆದುಕೊಂಡಿವೆ. ಹವಿಗನ್ನಡದಲ್ಲಿ ಇಂದಿಗೂ ಅನ್ವಯದಲ್ಲಿರುವ ಅನೇಕ ಧ್ವನಿರಚನೆಯ ನಿಯಮಗಳು ಮತ್ತು ಪದರಚನೆಯ ನಿಯಮಗಳು ಕೂಡ ಪ್ರಾಚೀನ ಕನ್ನಡದ ಸ್ಥಿತಿಗೆ ಕನ್ನಡಿ ಹಿಡಿಯುತ್ತವೆಂದು ವಿದ್ವಾಂಸರು ಊಹಿಸಿದ್ದಾರೆ.

ಅಂತಹ ಕೆಲವು ಲಕ್ಷಣಗಳನ್ನು ಇಲ್ಲಿ ನಿರೂಪಿಸಲಾಗಿದೆ:

ಮಧ್ಯಸ್ವರವೊಂದರ ಪಕ್ಕದಲ್ಲಿ ಇನ್ನೊಂದು ಉನ್ನತ ಸ್ವರ ಬಂದಾಗ, ಆ ಮಧ್ಯಸ್ವರವು ಉನ್ನತಸ್ವರವಾಗಿ ಬದಲಾವಣೆಯಾಗುವುದು. ಈ ಬದಲಾವಣೆಯನ್ನು ಕರ್ನಾಟಕದ ಒಳನಾಡಿನ ಉಪಭಾಷೆಗಳಲ್ಲಿ ಆರು-ಏಳನೆಯ ಶತಮಾನಗಳಷ್ಟು ಹಿಂದೆಯೇ ಗಮನಿಸಬಹುದು. ಆದರೆ, ಐದನೆಯ ಶತಮಾನದ ಶಾಸನಗಳಲ್ಲಿ ಮಧ್ಯಸ್ವರವು ತನ್ನ ಮೂಲರೂಪದಲ್ಲಿಯೇ ಉಳಿದಿದೆ. ಹವ್ಯಕ ಕನ್ನಡ ಹಾಗೂ ಕರಾವಳಿ ಕನ್ನಡದ ಿತರ ಉಪಭಾಷೆಗಳಲ್ಲಿ ಈ ಸನ್ನಿವೇಶವನ್ನು ಇಂದಿಗೂ ಕಾಣಬಹುದು. ಎಂದರೆ, ಅಲ್ಲಿ ಮಧ್ಯಸ್ವರವು ತನ್ನ ಮೂಲರೂಪವನ್ನು ಉಳಿಸಿಕೊಳ್ಳುತ್ತದೆ.

ಉದಾಹರಣೆ:
 ಬೆಳಿ, ಕೆವಿ, ಬೆಸಿ, ಒಳಿ, ತೊದಿ ಮತ್ತು ತೊಳು ಎಂಬ ಪ್ರಾಚೀನ ರೂಪಗಳು ಒಳನಾಡಿನಲ್ಲಿ ಬಿಳಿ, ಕಿವಿ, ಬಿಸಿ, ಉಳಿ, ತುದಿ ಮತ್ತು ತೊಳಿ ಎಂದು ಬದಲಾಗಿವೆ. ಹವ್ಯಕ ಕನ್ನಡದಲ್ಲಿ ಇಂದಿಗೂ ಮೂಲರೂಪಗಳೇ ಉಳಿದಿವೆ.

 ಒಳನಾಡಿನ ಕನ್ನಡದಲ್ಲಿ, ಮೂರು ಅಕ್ಷರಗಳಿರುವ ಪದಗಳಲ್ಲಿ ಎರಡನೆಯ ಸ್ವರವು ಬಿಟ್ಟುಹೋಗುತ್ತದೆ.(ಆಡುಮಾತಿನಲ್ಲಿ) ಆದರೆ, ಹವ್ಯಕ ಕನ್ನಡವು ಆ ಸ್ವರವನ್ನು ಉಳಿಸಿಕೊಂಡಿದೆ. ಉದಾಹರಣೆ: ಹಗಲು, ಅಡಕೆ, ಅಂಗಡಿ ಮತ್ತು ಬಾಗಿಲು ಎಂಬ ಪದಗಳು, ಒಳನಾಡಿನ ಆಡುಮಾತಿನಲ್ಲಿ ಹಗ್ಲು, ಅಡ್ಕೆ, ಅಂಗ್ಡಿ ಮತ್ತು ಬಾಗ್ಲು ಎಂದು ಬದಲಾಗುತ್ತವೆ. ಕರಾವಳಿಯ ಉಪಭಾಷೆಗಳಲ್ಲಿ ಹೀಗೆ ಆಗುವುದಿಲ್ಲ

 ದೀರ್ಘಸ್ವರದ ನಂತರ ಬರುವ ಅಥವಾ ಮೂರು ಅಕ್ಷರಗಳ ಪದದಲ್ಲಿ ಎರಡನೆಯ ಸ್ವರದ ನಂತರ ಬರುವ ಅನುನಾಸಿಕಗಳು ಒಳನಾಡಿನಲ್ಲಿ ಬಿಟ್ಟುಹೋಗುತ್ತವೆ. ಹವ್ಯಕ ಕನ್ನಡದಲ್ಲಿ ಅವು ಹಾಗೆಯೇ ಉಳಿಯುತ್ತವೆ.
 ಹಳಗನ್ನಡ ಹವಿಗನ್ನಡ ಹೊಸಗನ್ನಡ ದಾಂಟು ದಾಂಟು ದಾಟು ನಾಂಟು ನಾಂಟು ನಾಟು ಕಲಂಕು ಕಲಂಕು ಕಲಕು ಕಾಡಿಂಗೆ ಕಾಡಿಂಗೆ ಕಾಡಿಗೆ ಮರಂಗಳ್ ಮರಂಗೊ ಮರಗಳು

ವ್ಯಾಕರಣ
ಹವ್ಯಕ ಉಪಭಾಷೆಯ ವ್ಯಾಕರಣದ ಬಗೆಗಿನ ವಿವರವಾದ ಮಾಹಿತಿಯನ್ನು ಪೂನಾದ ಡೆಕ್ಕನ್ ಕಾಲೇಜು "An Outline Grammar of Havyaka" ಎಂಬ ಶೀರ್ಷಿಕೆಯಡಿಯಲ್ಲಿ ಪ್ರಕಟಿಸಿದೆ.

 ಉದಾಹರಣೆ 
 ಕನ್ನಡ ಹವಿಗನ್ನಡ ನಾನು  ನಾನು / ನಾ / ಆನು  ನಾವು  ನಾವು / ನಂಗ / ಯಂಗ  ನೀನು  ನೀನು / ನೀ  ನೀವು ನೀವು / ನಿಂಗ ಅವನು  ಅವನು / ಅವ / ಅಂವ ಅವಳು ಅವಳು / ಅದು ಅದು  ಅದು ಅವರು ಅವರು / ಅವು / ಅಕ ಅವು  ಅವು / ಅಕ

 ಕ್ರಿಯಾಪದಗಳು 
 ಹೋಗುತ್ತೇನೆ = ಹೋಗ್ತಿ/ಹೋವುತ್ತೆ/ಹೋಗ್ತೆ
 ಬರುತ್ತೇನೆ = ಬರ್ತಿ/ಬತ್ತೆ/ಬತ್ತಿ

ಉಲ್ಲೇಖಗಳು

ಹೆಚ್ಚಿಗೆ ಓದಲು
 An outline grammar of Havyaka’ By Shankara Bhat D.N., 1971, Linguistic Survey of India series, Volume 5, published by Deccan College Postgraduate and research Institute, Poona.
 ‘The Havyaka dialect of North Kanara’ by Krishna Ganesh Shastry, 1971, Karnatak University, Dharwar.
 ‘Clause structure of northern Havyaka Kannada’ (Dravidian): Tangemic Analysis’ By Helen E. Ullrich, 1988, University of Michigan.
 ‘The landscape of language: Issues in Kannada linguistics’ by K.V. Tirumalesh, 2000, Allied Publishers.
 ‘Havyaka Kannada: Modality and negation’ by Johan Van Der Auwera, Indian Linguistics, Volume 17, 2000.
 ‘Havyaka Dialect’, by M.Mariyappa Bhat, 1969, Annals of Oriental Research, Madras.
 ‘A Descriptive Analysis of Havyaka Kannada’ (Puttur and Suliya region) by C.B. Bhat and H.M. Nayak
 ‘ಕನ್ನಡ ಭಾಷೆಯ ಕಲ್ಪಿತ ಚರಿತ್ರೆ’, ಡಿ.ಎನ್. ಶಂಕರ ಭಟ್, 1995, ಕನ್ನಡ ವಿಶ್ವವಿದ್ಯಾಲಯ, ಹಂಪಿ.

 ಬಾಹ್ಯ ಸಂಪರ್ಕ 
ಹವ್ಯಕ ಭಾಷೆಯ ಜಾಲತಾಣ 
 ಒಂದು ಅನಿಸಿಕೆ: ಹವಿಗನ್ನಡ – ಸವಿಗನ್ನಡ – Oppanna.com
 Havigannada dialect
 ಗೆದ್ದಳು ಕಾವೇರಿ-ಹವಿಗನ್ನಡ ಕಾದಂಬರಿ
 How to differentiate between Kundgannada (Kundapura Kannada) and Havigannada (Havyaka Kannada) - Koushik's KARNATAKA - Quora
 Havyaka Language
 How to differentiate between Kundgannada (Kundapura Kannada) and Havigannada (Havyaka Kannada) - Koushik's KARNATAKA - Quora
 "ಹತ್ತಗುಳು"- ಹವಿಗನ್ನಡ ಕತೆಗಳು
 10,000ಕ್ಕೂ ಅಧಿಕ ಪದಗಳ 'ಹವಿ- ಸವಿ ಕೋಶ' ಹವ್ಯಕ- ಕನ್ನಡ ನಿಘಂಟು ಇದೀಗ ಅಚ್ಚಿನಲ್ಲಿ
 ಹವಿಗನ್ನಡ (ನುಡಿಸಂಸ್ಕೃತಿಸಾಹಿತ್ಯ ಅಧ್ಯಯನ) | Havigannada : A collection of articles on Havigannada Dialect, Culture and Literature 
 ಅಶೋಕೆಯಲ್ಲಿ ಹವ್ಯಕ ಅಧ್ಯಯನ ಪೀಠ : ರಾಘವೇಶ್ವರ ಭಾರತೀ ಸ್ವಾಮೀಜಿ
 ಹವ್ಯಕ ಭಾಷೆ ಅಧ್ಯಯನ, ಸಂಶೋಧನೆಗೂ ಅವಕಾಶ: ರಾಘವೇಶ್ವರ ಶ್ರೀ - ವಿಷ್ಣುಗುಪ್ತ ವಿಶ್ವವಿದ್ಯಾಪೀಠದಲ್ಲಿ ಸ್ವಭಾಷಾ ಪೀಠ ಸ್ಥಾಪನೆ

ವರ್ಗ:ಭಾರತೀಯ ಭಾಷೆಗಳು
ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಹವ್ಯಕ ಕನ್ನಡಿಗರು
ವರ್ಗ:ಹವ್ಯಕ